2017. gada 12. decembrī Noteikumi Nr. 733

Rīgā (prot. Nr. 61 28. §)

**Grozījumi Ministru kabineta 2009. gada 22. decembra noteikumos Nr. 1549 "Kārtība, kādā piešķir un izmaksā atlīdzību par audžuģimenes pienākumu pildīšanu"**

Izdoti saskaņā ar

Valsts sociālo pabalstu likuma

15. panta pirmo daļu un

17. panta pirmo un otro daļu

1. Izdarīt Ministru kabineta 2009. gada 22. decembra noteikumos Nr. 1549 "Kārtība, kādā piešķir un izmaksā atlīdzību par audžuģimenes pienākumu pildīšanu" (Latvijas Vēstnesis, 2009, 203. nr.; 2010, 77. nr.; 2011, 176. nr.; 2013, 148. nr.) šādus grozījumus:

1.1. papildināt 1. punktu aiz vārda "audžuģimenes" ar vārdiem "izņemot specializētās audžuģimenes";

1.2. izteikt 2. punktu šādā redakcijā:

"2. Par vienu audžuģimenē ievietoto bērnu atlīdzības apmērs mēnesī ir vienāds ar bērna kopšanas pabalsta apmēru personai, kura kopj bērnu vecumā līdz pusotram gadam. Ja audžuģimenē ir ievietoti divi bērni, atlīdzības apmēram piemēro koeficientu 1,3, ja trīs bērni un vairāk – koeficientu 1,6.";

1.3. izteikt 4.1.4. apakšpunktu šādā redakcijā:

"4.1.4. tālruņa numurs, elektroniskā pasta adrese vai oficiālā elektroniskā adrese (ja personai ir aktivizēts oficiālās elektroniskās adreses konts);";

1.4. izteikt 4.1 punktu šādā redakcijā:

"4.1 Šo noteikumu 4. punktā minēto pieprasījumu Valsts sociālās apdrošināšanas aģentūrā var iesniegt arī elektroniska dokumenta formā atbilstoši normatīvajiem aktiem par elektronisko dokumentu noformēšanu vai elektroniski, izmantojot oficiālo elektronisko adresi, bet, ja nav aktivizēts oficiālās elektroniskās adreses konts, tad ar elektroniskā pasta starpniecību, vai nosūtīt pa pastu.";

1.5. papildināt noteikumus ar 6.7. apakšpunktu šādā redakcijā:

"6.7. atlīdzības pieprasītājs saskaņā ar audžuģimenes noteikumiem ieguvis specializētās krīzes audžuģimenes statusu vai specializētās audžuģimenes statusu un tajā ievietots bērns.";

1.6. aizstāt 9. punktā skaitli un vārdu "4.4punktā" ar skaitli un vārdu "4.5punktā";

1.7. papildināt noteikumus ar 15.1 un 15.2punktu šādā redakcijā:

"15.1 Ja mainās bērnu skaits audžuģimenē un tā rezultātā palielinās atlīdzības apmērs, tad atlīdzības apmēru pārskata ar dienu, kad bērns ievietots audžuģimenē.

15.2 Ja mainās bērnu skaits audžuģimenē un tā rezultātā samazinās atlīdzības apmērs, tad atlīdzības apmēru pārskata ar tā mēneša pirmo datumu, kas seko mēnesim, kad pieņemts bāriņtiesas lēmums, ar kuru izbeigta bērna uzturēšanās audžuģimenē."

2. Šo noteikumu 1.1. un 1.5. apakšpunkts stājas spēkā 2018. gada 1. jūlijā.

3. Šo noteikumu 1.3. un 1.4. apakšpunkts stājas spēkā 2018. gada 1. jūnijā.

4. Noteikumi stājas spēkā 2018. gada 1. janvārī.

Ministru prezidents Māris Kučinskis

Labklājības ministra vietā –

veselības ministre Anda Čakša